


PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT
Bucureşti  15 martie 2001

Nr.578/XVIII/9

   Către


     Comisia pentru buget, finanţe şi bănci





A V I Z

asupra proiectului de Lege privind aprobarea Ordonanţei Guvernului nr.90/2000 pentru ratificarea Memorandum-ului de finanţare PHARE dintre Guvernul României şi Comisia Europeană referitor la participarea la cel de al cincilea Program-cadru în domeniul cercetării şi dezvoltării tehnologice, semnat la Bucureşti la 30 decembrie 1999

Prin adresa nr.556 din 30 octombrie 2000, Cabinet Secretar General, Comisia pentru învăţământ, ştiinţă, tineret şi sport a fost sesizată pentru a dezbate şi aviza proiectul de Lege privind aprobarea Ordonanţei Guvernului nr.90/2000 pentru ratificarea Memorandum-ului de finanţare PHARE dintre Guvernul României şi Comisia Europeană referitor la participarea la cel de al cincilea Program-cadru în domeniul cercetării şi dezvoltării tehnologice, semnat la Bucureşti la 30 decembrie 1999.

În urma examinării proiectului de lege menţionat, Comisia, în şedinţa din 14 martie 2001, cu unanimitate de voturi, a hotărât avizarea favorabilă a acestuia.

